CELEX: 62013CA0056
Language: sk
Date: 2014-05-22 00:00:00
Title: Vec C-56/13: Rozsudok Súdneho dvora (šiesta komora) z  22. mája 2014 (návrh na začatie prejudiciálneho konania, ktorý podal Szegedi Ítélőtábla – Maďarsko) – Érsekcsanádi Mezőgazdasági Zrt/Bács-Kiskun Megyei Kormányhivatal (Smernice 92/40/EHS a 2005/94/ES — Rozhodnutia 2006/105/ES a 2006/115/ES — Charta základných práv Európskej únie — Články 16, 17 a 47 — Opatrenia boja proti vtáčej chrípke — Náhrada škody)

4.8.2014   
            
            
               SK
            
            
               Úradný vestník Európskej únie
            
            
               C 253/9
            
         Rozsudok Súdneho dvora (šiesta komora) z 22. mája 2014 (návrh na začatie prejudiciálneho konania, ktorý podal Szegedi Ítélőtábla – Maďarsko) – Érsekcsanádi Mezőgazdasági Zrt/Bács-Kiskun Megyei Kormányhivatal
   (Vec C-56/13) (1)
   
   ((Smernice 92/40/EHS a 2005/94/ES - Rozhodnutia 2006/105/ES a 2006/115/ES - Charta základných práv Európskej únie - Články 16, 17 a 47 - Opatrenia boja proti vtáčej chrípke - Náhrada škody))
   2014/C 253/12
   Jazyk konania: maďarčina
   
      Vnútroštátny súd, ktorý podal návrh na začatie prejudiciálneho konania
   
   Szegedi Ítélőtábla
   
      Účastníci konania pred vnútroštátnym súdom
   
   
      Žalobkyňa: Érsekcsanádi Mezőgazdasági Zrt
   
      Žalovaná: Bács-Kiskun Megyei Kormányhivatal
   
      Predmet veci
   
   Návrh na začatie prejudiciálneho konania – Szegedi Ítélőtábla – Výklad smernice Rady 92/40/EHS z 19. mája 1992, ktorou sa zavádzajú opatrenia spoločenstva na kontrolu moru hydiny (Ú. v. ES L 167, s. 1; Mim. vyd. 03/012, s. 306) a smernice Rady 2005/94/ES z 20. decembra 2005 o opatreniach Spoločenstva na kontrolu vtáčej chrípky a o zrušení smernice 92/40/EHS (Ú. v. EÚ L 10, s. 16) – Poľnohospodársky chovný podnik, ktorého činnosťou je najmä odchov moriek, ktorému bolo odmietnuté povolenie na umiestnenie chovaných moriek do chovných priestorov nachádzajúcich sa v ochrannom pásme a pásme dozoru proti vtáčej chrípke vymedzenom správnym rozhodnutím – Náhrada škôd spôsobených jednotlivcom prechodnými ochrannými opatreniami prijatými v rámci vykonávania normatívnych aktov práva Únie
   
      Výrok rozsudku
   
   
               1.
            
            
               Rozhodnutie Komisie 2006/105/ES z 15. februára 2006 o určitých prechodných ochranných opatreniach týkajúcich sa podozrivých prípadov vysoko patogénnej vtáčej chrípky u voľne žijúcich vtákov v Maďarsku a rozhodnutie Komisie 2006/115/ES zo 17. februára 2006 o určitých ochranných opatreniach týkajúcich sa vysoko patogénnej vtáčej chrípky u voľne žijúcich vtákov v Spoločenstve a ktorým sa zrušuje rozhodnutie 2006/86/ES, 2006/90/ES, 2006/91/ES, 2006/94/ES, 2006/104/ES a 2006/105/ES, sa majú vykladať v tom zmysle, že v rozpore s nimi nie sú jednak vnútroštátne opatrenia, akými sú správne akty z 15. a 21. februára 2006, ktorými bolo nariadené zriadenie zóny ochrany na správnom území obcí Csátalja a Nagybaracska (Maďarsko) a zákaz prepravy hydiny v tejto zóne ochrany, a jednak správne stanovisko, akým je to z 23. februára 2006, ktorým bola zamietnutá žiadosť podniku, akým je podnik žalobkyne vo veci samej, o povolenie umiestniť morky na jej chovnej farme nachádzajúcej sa v obci Nagybaracska.
            
         
               2.
            
            
               Rozhodnutia 2006/105 a 2006/115 sa majú vykladať v tom zmysle, že neobsahujú ustanovenia, ani neodkazujú na ustanovenia, ktorých cieľom je zaviesť režim náhrady škôd spôsobených opatreniami, ktoré stanovujú, a na druhej strane posúdenie zákonnosti takého ustanovenia vnútroštátneho práva, o aké ide vo veci samej, ktoré nestanovuje úplnú náhradu škody, vrátane ušlého zisku, ktorá vznikla z dôvodu, že v súlade s právom Únie sa prijali vnútroštátne ustanovenia ochrany proti vtáčej chrípke, nepatrí z hľadiska práva na účinný prostriedok nápravy a vlastníckeho práva, ako aj slobody podnikania do právomoci Súdneho dvora.
            
         
      (1)  Ú. v. EÚ C 147, 25.5.2013.